કૅઝ્યુઅલ ડ્રેસ મોટા ભાગે પ્યૉર શિફૉન, જ્યૉર્જેટ, નેટ, લિનન અથવા હોઝિયરીમાં બને છે અને એની લેન્ગ્થ ની અથવા અબોવ ની સુધીની એટલે કે ગોઠણથી ઉપર હોય છે. એવું નથી કે શૉર્ટ લેન્ગ્થ છે એટલે કૅઝ્યુઅલ ડ્રેસ છે, પરંતુ એનો લુક જ એવો હોય છે. આવા ડ્રેસ ખૂબ જ સિમ્પલ હોય છે અને એમાં થોડું સ્ટાઇલિંગ હોય છે. કૅઝ્યુઅલ ડ્રેસમાં ક્યારેક બેલ્ટ પણ પહેરવામાં આવે છે. કૅઝ્યુઅલ ડ્રેસ પહેરતી વખતે ખાસ ધ્યાન રાખવું કે તમે હાઈ હીલ્સ ન પહેરો. હાઈ હીલ્સ કૅઝ્યુઅલ ડ્રેસને ફૉર્મલ લુક આપશે જે ખરેખર તો ડ્રેસ સાથે મૅચ જ નહીં થાય. આવા ડ્રેસ સાથે ફ્લૅટ ચંપલ વધારે સારાં લાગશે. હેરમાં પણ જો મેસી લુક આપવામાં આવે તો વધારે સારું લાગશે. સૉફ્ટ કલ્ર્સ અથવા સ્ટ્રેટ હેર પણ સારા લાગી શકે.